Pamper-løgn: Morten Kabell påstod han ikke kunne afvise sit eftervederlag – men hov, hans kollega kunne sjovt nok godt! | Folkets Avis
Når du scroller ned, kan du frit læse Pamper-løgn: Morten Kabell påstod han ikke kunne afvise sit eftervederlag – men hov, hans kollega kunne sjovt nok godt!
Pamper-løgn: Morten Kabell påstod han ikke kunne afvise sit eftervederlag – men hov, hans kollega kunne sjovt nok godt!
Ifølge Enhedslistens Morten Kabell kunne han ikke nægte at modtage det eftervederlag, som Københavns skatteydere betalte til ham. Det på trods af, at en af hans partifæller faktisk har været i stand til det.
– Nogen fremstiller det, som om jeg stikker en halv million i lommen. Lad mig vise dig regnestykket: Jeg modtog 503.000 brutto. Jeg betalte godt 40.000 i AMBI og 240.000 ryger til skat. Tilbage er der 223.000.
På blandt andet denne måde gik Morten Kabell, afgående teknik- og miljøborgmester i Københans Kommune, ud på Facebook og forklarede omverdenen om sit syn på det eftervederlag, han ved årsskiftet 2017/2018 havde modtaget. Det i forbindelse med, at han ikke længere var aktiv i politik, da han havde forladt sin borgmesterstol på Københavns Rådhus, for i stedet at blive ansat i et privat firma med speciale i cykelstier.
I Facebook-opslaget slog Enhedsliste-politikeren samtidig fast, at det var umuligt for ham at frasige sig sit eftervederlag, eftersom det var et lovkrav, at han som afgående borgmester skulle modtage det.
Morten Kabells eftervederlag medførte en nærmest uhørt intern kritik hos Enhedslisten, hvis top tidligere har langet ud efter politiske modstandere, hvis de havde fået et eftervederlag på trods af at have fået en anden indtægt.
Byrådsmedlem returnerede sit eftervederlag
Men efter kommunalvalget i november var der faktisk medlemmer af Enhedslisten, som nægtede at modtage det ellers ifølge Morten Kabell lovpligtige eftervederlag. Det fremgår af aktindsigter, som Folkets Avis har opnået hos Helsingør Kommune.
For i Helsingør Kommune betød novembervalget nemlig, at Enhedslistens Allan Berg Mortensen godt nok blev genvalgt til byrådet, men alligevel havde gjort sig berettiget til et eftervederlag. Men i modsætning til partifællen Morten Kabell, var det ikke ét, som han ønskede at modtage.
Det fremgår af en skriftlig tilbagemelding, som Helsingør Kommune har sendt til Folkets.dk :
- Jeg (kan) orientere, at Allan Berg Mortensen, Enhedslisten har returneret kr. 27.654,99 til Helsingør Kommune svarende til nettoudbetalingen af eftervederlag. Det fremgår af vederlagsbekendtgørelsen, at et byrådsmedlem er forpligtet til at modtage de ydelser, der tilkommer byrådsmedlemmet, herunder eftervederlag. Det betyder, at kommunen ikke lønteknisk må tilbageføre eftervederlaget, herunder den skattemæssige del af vederlaget, da der ikke er hjemmel hertil. Det står derimod byrådsmedlemmet frit for, hvordan vedkommende vil disponere over beløbet efterfølgende.
1 Udtalelse fra Helsingør Kommune.gif
Enhedslisten, Københavns Kommune, Helsingør Kommune
Frank Jensens folk nød Champagne i stride strømme på Cofoco og skatteyderne betalte gildet – men fik det konsekvenser?
Alternativt ressourceforbrug: Losseplads brugte 115.994,62 skattekroner på smuttur til Barcelona
Royal Arena fejrede statsstøtte med frådsemiddag på skatteborgernes regning
FOLKETS afslører: Det koster skatteborgerne mindst 350.000 kroner at ansætte en ny kommunaldirektør – løn ikke inkluderet!